text: Frostkold morgen med glatte veje 
  07 februar 2018 kl. 04.50
  Frosten har bidt denne onsdag morgen, hvor der i Horsens blev målt 9,6 frostgrader. Frosten gav glatte veje på udsatte steder - bl.a. på Rømø-dæmningen..
  Den koldeste morgentemperatur hidtil i 2018 blev målt i Horsens, hvor termometret har vist minus 9,6 grader. Det er den laveste temperatur i Danmark i næsten ét år - siden der blev målt minus 9,8 grader i Nordjylland den 15. februar sidste år.
  Syd- og Sønderjyllands Politi oplyser, at Rømødæmningen onsdag morgen var meget glat. 
  - Kør forsigtigt, der er helt sikkert glat andre steder også, vi har bare ikke hørt om det endnu, siger vagtchef Henrik Sønderskov, Syd- og Sønderjyllands Politi.
  Centralvagten medd., at Rømødæmningen er meget glat, hvorfor der saltes. Kør forsigtigt, der er helt sikkert glat andre steder i kredsen, vi har bare ikke hørt om det endnu.  #politidk
  
  